ananddey/assamese-wiki-corpus huggingface dataset:
ছমী আলী

ছমী আলী (উৰ্দু: سومی علی; জন্ম ২৫ মাৰ্চ ১৯৭৬) এগৰাকী পাকিস্তানী-আমেৰিকান অভিনেত্ৰী, লেখিকা, চলচ্চিত্ৰ নিৰ্মাতা, মডেল আৰু সমাজকৰ্মী, যিয়ে বলিউড চলচ্চিত্ৰত কাম কৰিছে। তেওঁ ২০০৭ চনৰপৰা “ন' ম'ৰ টিয়েৰ্চ” নামৰ এটা অলাভজনক সংস্থা পৰিচালনা কৰি আহিছে।

প্ৰাৰম্ভিক জীৱন আৰু শিক্ষা

আলী ১৯৭৬ চনৰ ২৫ মাৰ্চ তাৰিখে পাকিস্তানৰ সিন্ধ প্ৰদেশৰ কৰাচীত এটা সমৃদ্ধ পৰিয়ালত জন্মগ্ৰহণ কৰে। তেওঁৰ মাতৃ তেহমিনা ইৰাকী বংশোদ্ভূত আৰু পিতৃ মাদাদ আলী মাদান মূলতঃ ভাৰতৰ বোম্বেৰ। ৯ বছৰ বয়সলৈকে তেওঁ কৰাচীৰ কনভেণ্ট অৱ জিজাছ এণ্ড মেৰী বিদ্যালয়ত অধ্যয়ন কৰিছিল। তাৰ পিছত তেওঁ মাতৃ আৰু ভাতৃৰ সৈতে আমেৰিকা যুক্তৰাষ্ট্ৰৰ দক্ষিণ ফ্লোৰিডালৈ গুচি যায়। এটা সাক্ষাৎকাৰত আলীয়ে প্ৰকাশ কৰে যে কৰাচীত বাস কৰাৰ সময়ছোৱাত ৫ আৰু ৯ বছৰ বয়সত তেওঁ গৃহকৰ্মচাৰীৰদ্বাৰা যৌন নিৰ্যাতনৰ চিকাৰ হৈছিল। দক্ষিণ ফ্লোৰিডালৈ গুচি যোৱাৰ পাছত ১৪ বছৰ বয়সত মিয়ামিত ১৭বছৰীয়া এজন ল’ৰাৰদ্বাৰা ধৰ্ষিত হৈছিল।

বিদ্যালয় এৰি দিয়াৰ পাছত আলীয়ে পিতৃক বুজাই ১৬ বছৰ বয়সত ভাৰতৰ মুম্বাইলৈ যায়। কৈশোৰকালৰ প্ৰেৰণা তথা বলিউড অভিনেতা ছলমান খানে তেওঁক এই সিদ্ধান্ত ল’বলৈ অনুপ্ৰাণিত কৰিছিল।

কেৰিয়াৰ

আলী দক্ষিণ এছিয়াত নাৰী অধিকাৰ বিষয়ক কামৰ সৈতে জড়িত হয়। তেওঁ ধৰ্ষণ আৰু গৃহ হিংসাৰ ভুক্তভোগীসকলৰ দুখ-কষ্ট জনসাধাৰণৰ মাজত উন্মোচন কৰাৰ ক্ষেত্ৰত কাম কৰি আহিছে। আলীয়ে ধৰ্ষণৰ ভুক্তভোগী শাজিয়া খালিদ, ছোনিয়া নাজ আৰু মুখতাৰান মাইৰ বিষয়ে প্ৰবন্ধ লিখিছে। আলীৰ মতে, “মোৰ লক্ষ্য হৈছে এই সকলো নাৰীক সহায় কৰা আৰু মোৰ দেশত তথা বিশ্বজুৰি প্ৰতিজন ছোৱালী/মহিলাই শিক্ষা লাভ কৰিব পাৰে আৰু তেওঁলোকৰ মৌলিক মানৱ অধিকাৰ লাভ কৰে সেয়া নিশ্চিত কৰা।” বলিউডত কৰা তেওঁৰ চলচ্চিত্ৰসমূহৰপৰা আহৰণ হোৱা আয় আৰু তেওঁৰ আৰম্ভ কৰা টি-শাৰ্ট শৃংখলাৰ বিক্ৰীৰ আয় ২০০৭ চনত প্ৰতিষ্ঠা কৰা তেওঁৰ অলাভজনক সংস্থা “ন' ম'ৰ টিয়েৰ্চ”ৰ বাবে অনুদান সংগ্ৰহ কৰিবলৈ ব্যৱহাৰ কৰা হৈছিল। ২০১১ চনত আলীক “ন' ম'ৰ টিয়েৰ্চ” সংস্থাৰ সৈতে কৰা কামৰ বাবে আমেৰিকান ইমিগ্ৰেচন কাউন্সিলৰপৰা “আমেৰিকান হেৰিটেজ এৱাৰ্ড” প্ৰদান কৰা হয়। ১৫ এপ্ৰিল ২০১৫ চনত ৰাষ্ট্ৰপতি জৰ্জ এইচ. ডব্লিউ. বুশে তেওঁক “দ্য ডেইলী পইণ্ট অৱ লাইট এৱাৰ্ড” প্ৰদান কৰে আৰু ৰাষ্ট্ৰপতি বাৰাক ওবামাই “নেচনেল ডমেষ্টিক ভায়'লেঞ্চ মাহ – এ প্ৰক্লেমেশন”ৰ জৰিয়তে তেওঁক সন্মান জনায়। ২০১৩ চনত ছমী আলী “ল'অৰিয়েল উমেন অৱ ৱৰ্থ এৱাৰ্ড”ৰো প্ৰাপক আছিল।

২০২১ চনত আলী আৰু তেওঁৰ অলাভজনক সংস্থা “ন' ম'ৰ টিয়েৰ্চ”ক ডিস্কাভাৰী+ৰ তথ্যচিত্ৰ-ধাৰাবাহিক ফাইট ওৰ ফ্লাইটত প্ৰদৰ্শিত কৰা হৈছিল।

ব্যক্তিগত জীৱন

১৯৯১ চনৰপৰা ১৯৯৯ চনলৈকে তেওঁ ছলমান খানৰ সৈতে সম্পৰ্কত আছিল। ১৯৯৯ চনত তেওঁ দক্ষিণ ফ্লোৰিডালৈ উভতি যায়। ২০২৪ চনত তেওঁ প্ৰকাশ কৰে যে সম্পৰ্কটো অবিশ্বস্ততাৰ অভিযোগৰ বাবে শেষ হৈছিল।

চলচ্চিত্ৰ তালিকা

কৃষণ অৱতাৰ (১৯৯৩), ছোনিয়া ৰাৱতৰ চৰিত্ৰত
অন্থ (১৯৯৪), প্ৰিয়াৰ চৰিত্ৰত
য়াৰ গদ্দাৰ (১৯৯৪), শশীৰ চৰিত্ৰত
তীসৰা কৌন? (১৯৯৪), প্ৰিয়ংকাৰ চৰিত্ৰত
আও প্যাৰ কৰে (১৯৯৪), ছনু ৰাইৰ চৰিত্ৰত
আন্দোলন (১৯৯৫), অনিতাৰ চৰিত্ৰত
মাফিয়া (১৯৯৬), কিৰণ পাৱাৰৰ চৰিত্ৰত
চুপ (১৯৯৭), আশা নাৰঙৰ চৰিত্ৰত

তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:পাকিস্তানৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
ভদৰকলি

ভদৰকলি (, বৈজ্ঞানিক নাম-Parus major) ‘’Paridae’’ পৰিয়ালৰ অন্তৰ্ভুক্ত এটা সৰু আকাৰৰ চৰাইৰ প্ৰজাতি৷ ই ইউৰোপ, এছিয়া তথা আফ্ৰিকা মহাদেশত বহুলভাৱে বিস্তৃত হৈ আছে৷ ইয়াক সাধাৰণতে স্থানীয়ভাৱে দেখা পোৱা যায়৷ ভদৰকলিৰ আকাৰ সৰু৷ ইয়াৰ মূৰ আৰু ডিঙি অংশ ক’লা, মুখ বগা আৰু গাৰ তলৰ অংশ হালধীয়া হয়৷

টেক্স’নমি

পোনপ্ৰথমে ওঠৰশ শতিকাত কাৰ্ল লিনিয়াছ (Carl Linnaeus) এ তেওঁৰ গ্ৰন্থ চিষ্টেমা নেচুৰীত ভদৰকলিৰ বৰ্ণনা কৰিছিল৷ ইয়াৰ বৈজ্ঞানিক নাম লেটিন শব্দ ‘parus’ ৰ পৰা উদ্ভৱ হৈছে যাৰ অৰ্থ ডাঙৰ৷
বৰ্তমানলৈকে ভদৰকলিৰ ১৪ বিধ উপ-প্ৰজাতি চিনাক্ত কৰা হৈছে-
P. m. major- ইউৰোপ, কাজাখাস্থান, চাইবেৰিয়া, মংগোলিয়া ইত্যাদি দেশত বিস্তৃত৷ *P. m. excelsus- উত্তৰ-পশ্চিম আফ্ৰিকা
P. m. corsus-পৰ্টুগাল, স্পেইন আদি দেশত দেখা পোৱা যায়৷
P. m. mallorcae- বেলেৰিক দ্বীপপূঞ্জ (Balearic Islands)
P. m. ecki- চাৰদিনিয়া (Sardinia)
P. m. niethammeri- Crete
P. m. aphrodite-ইটালী, গ্ৰীচ আদিত দেখা পোৱা যায়৷
P. m. terrasanctae-লেবানন, ইজৰাইল, জৰ্ডান আৰু ছাইৰিয়া ত পোৱা যায়
P. m. karelini- ইৰাণ
P. m. blandfordi – ইৰাণ
P. m. bokharensis- কাজাখাস্তান, উজবেকিস্তান, তুৰ্কমেনিস্তান, ইৰাণ, আফগানিস্তান
P. m. turkestanicus- চীন, মংগোলিয়া
P. m. ferghanensis

বিৱৰণ

ভদৰকলিৰ দেহৰ দৈৰ্ঘ্য প্ৰায় ১২.৫-১৪ ছে:মি হয়৷ ইয়াৰ দেহৰ বৰণ তথা সজ্জাৰ বাবে সহজেই চিনাক্ত কৰিব পৰা যায়৷ ইয়াৰ ডিঙি, মূৰ ক’লাবৰণৰ আৰু গাল বগা হোৱা দেখা যায়৷ ইয়াৰ দেহৰ বুকু অংশ হালধীয়া আৰু তাৰ মাজেদি দীঘলীয়াকৈ এডাল বহল ক’লা আঁচ থাকে৷ ডেউকা দুখন মটীয়া আৰু তাতে বগা আঁচ (wing-bar) থকা দেখা যায়৷ ইয়াৰ নেজডালো নীলা-মটীয়া৷
ভদৰকলিৰ মতা আৰু মাইকীৰ দেহৰ বৰণ প্ৰায় একে, কেৱল ইয়াৰ দেহৰ বৰণ মতাটোতকৈ শেঁতা হয় আৰু ডিঙিৰ মাজেৰে বুকুলৈকে থকা ক’লা আঁচডালো পাতল বৰণৰ হয়৷

খাদ্য

ভদৰকলি ঘাইকৈ পতংগভোজী (insectivorous)৷ গ্ৰীস্মকালত ই গছৰ ডালে-পাতে থকা পোক-পতংগ, মকৰা আদি ধৰি খায়৷ তাৰোপৰি ই পইঁতাচোৰা, ফৰিং, পৰুৱা, মাখি-মৌ, সৰু শামুক আদিও খোৱা দেখা যায়৷

প্ৰজনন

ভদৰকলিয়ে প্ৰজননৰ কালত নিজৰ টেৰীটৰী (territory) গঠন কৰে৷ সাধাৰণতে এই প্ৰক্ৰিয়া জানুৱাৰীত আৰম্ভ হয়৷
ভদৰকলিয়ে গছৰ খোৰোং নাইবা শিলৰ ফাঁকত সাধাৰণতে বাহ সাজে৷ বাহ সাজিবলৈ ই প্ৰধানকৈ ঘাঁহ, পাখি, গছৰ পাত আদি ব্যৱহাৰ কৰে৷ এবাৰত প্ৰায় ৫ ৰ পৰা ১২ টালৈকে কণী পাৰে৷ কণীবোৰ দেখাত বগা আৰু ৰঙা ফুটুকীয়া হয়৷ মাইকী চৰাইজনীয়ে পোৱালিৰ উমনি দিয়ে৷ জন্মৰ পিছত মতা-মাইকী দুয়ো পোৱালিৰ যত্ন লোৱাৰ দায়িত্ব পালন কৰে৷

তথ্যসূত্ৰ

বাহ্যিক সংযোগ

RSPB page
Song sample
BBC fact file
Ageing and sexing (PDF; 2.5 MB) by Javier Blasco-Zumeta & Gerd-Michael Heinze
Great Tit videos, photos & sounds on the Internet Bird Collection

শ্ৰেণী:শালিকা
শ্ৰেণী:জীৱবিজ্ঞান
শ্ৰেণী:অসমৰ চৰাই
মাণ্ডৱী

মাণ্ডৱী হিন্দু মহাকাব্য ৰামায়ণৰ এক চৰিত্ৰ। সেই অনুসৰি তেওঁ ৰজা কুশধ্বজ আৰু ৰাণী চন্দ্ৰভাগাৰ প্ৰথমা কন্যা তথা ৰামৰ ভায়েক ভৰতৰ পত্নী আছিল।
মাণ্ডৱী আছিল সংকস্য (বৰ্তমানৰ সপ্তৰী জিলাৰ ৰাজবিৰাজ অঞ্চল)ৰ ৰাজকুমাৰী আৰু ৰজা কুশধ্বজৰ জীয়েক। তেওঁ মহালক্ষ্মীৰ ফুলৰ অৱতাৰ আছিল। মাণ্ডৱীৰ শ্ৰুতকীৰ্তি নামৰ এগৰাকী সৰু ভগ্নী আছিল।

তেওঁ দশৰথ নন্দন ভৰতৰ সৈতে বিবাহপাশত আৱদ্ধ হয়। তেওঁলোকৰ তক্ষ আৰু পুষ্কল নামে দুটি পুত্ৰ সন্তান জন্ম হয়। সীতাৰ পিছতে মাণ্ডৱী ৰঘুবংশৰ আৰু ৰজা দশৰথৰ দ্বিতীয় গৰাকী ডাঙৰ বোৱাৰী।

তথ্য সংগ্ৰহ

শ্ৰেণী:ৰামায়ণৰ চৰিত্ৰ
ৰাজা ৰামমোহন ৰায়

ৰাজা ৰামমোহন ৰায় (মে' ২২, ১৭৭২ – ছেপ্টেম্বৰ ২৭, ১৮৩৩) প্ৰথম ভাৰতীয় ধৰ্মীয়-সামাজিক পুনৰ্গঠন আন্দোলন ব্ৰাহ্মসমাজৰ প্ৰতিষ্ঠাতা আৰু বঙালী দাৰ্শনিক। তৎকালীন ৰাজনীতি, জনপ্ৰশাসন, ধৰ্মীয় আৰু শিক্ষাক্ষেত্ৰত তেওঁ উল্লেখযোগ্য প্ৰভাৱ ৰাখিব পাৰিছিল। তেওঁ সতীদাহ প্ৰথা বিলুপ্ত কৰাৰ প্ৰচেষ্টাৰ বাবে সবাতোকৈ বেছি বিখ্যাত হৈছিল। এই সময়ত হিন্দু বিধবা নাৰীসকলে স্বামীৰ চিতাত সহমৰণে গৈছিল বা আত্মহুতি দিবৰ বাবে বাধ্য কৰা হৈছিল। ৰামমোহন ৰায় কলকাতালৈ আগষ্ট ২০, ১৮২৮ চনত ইংলেণ্ড যাত্ৰাৰ আগে দ্বাৰকানাথ ঠাকুৰৰ লগত ব্ৰাহ্মসমাজ স্থাপন কৰে। পৰবৰ্তীকালত এই ব্ৰাহ্মসমাজে এক সামাজিক আৰু ধৰ্মীয় আন্দোলন আৰু বাংলাৰ পূনৰ্জাগৰণৰ পুৰোধা হিচাবে কাম কৰে।

উদ্ধৃতিসমূহ

বেদলৈ উভতি যোৱা।
এখন সমাজ সুচাৰুৰূপে পৰিচালিত হ’বলৈ লাগে - অফুৰন্ত কৰ্ম শক্তি, সংযত বিবেক আৰু সেৱাৰ মনোভাৱ।
আনে কি কৰিছে ভবাতকৈ নিজে কি কৰিছোঁ ভৱাহে বেছি দৰকাৰ।
শিক্ষাৰ উদ্দেশ্য হ'ল মানুহক মানুহ ৰূপে গঢ়ি তোলা, মানুহৰ পৰিচয় প্ৰকাশত শিক্ষাৰ অৱদান তুলনাবিহীন।
সত্য আৰু গুণ ধন-সম্পত্তি, ক্ষমতা বা বৃহৎ অট্টালিকাৰ বৈশিষ্ট্যৰ লগত জড়িত হ’বই লাগিব বুলি ক’ব নোৱাৰি।

ৰামমোহন ৰায়ৰ বিষয়ে

বাল্যবিবাহৰ ক্ষেত্ৰত তেওঁ স্পষ্টভাৱে বিশ্বাস কৰিছিল যে মহিলাৰ বিবাহৰ বয়স বৃদ্ধি কৰিব লাগে আৰু মহিলাসকলে পুনৰ বিবাহৰ অধিকাৰ লাভ কৰিব লাগে। সঁচা অৰ্থত তেওঁ আছিল আধুনিক ভাৰতৰ স্থপতি আৰু বংগ নৱজাগৰণৰ পিতৃ।
Jagdeep Dhankhar.

পাশ্চাত্যৰ জ্ঞানত ৰামমোহম বিচলিত হৈছিল বুলি কোনেও ক’ব নোৱাৰিব। প্ৰাচীন সংস্কৃত শাস্ত্ৰৰ বিষয়ে তেওঁৰ জ্ঞান গভীৰ আছিল, তথাপিও তেওঁ ক’বলৈ সাহস কৰিব পাৰিছিল , দেশত বৈজ্ঞানিক পশ্চিমীয়া শিক্ষা বিয়পাই দিব বিচাৰে। তেওঁ পূব আৰু পশ্চিমীয়া জ্ঞানৰ নিখুঁত সংশ্লেষণ লাভ কৰিব বিচাৰিছিল। বৌদ্ধিক জ্ঞান আৰু আধ্যাত্মিক সম্পদৰ ক্ষেত্ৰত তেওঁৰ ঐক্যৰ কাহিনী ভাৰতৰ ইতিহাসত স্পষ্ট হৈ পৰিছে ,এটা আচৰিত কথা।
ৰবীন্দ্ৰনাথ ঠাকুৰ (ভাৰতপথিক ৰামমোহন ৰায়)

উত্‍স

বাহ্যিক সংযোগ

Category:ভাৰতৰ ব্যক্তি
Category:সমাজ সংস্কাৰক
Category:মৃত ব্যক্তি
পলাশ

পলাশ মধ্যমীয়া আকাৰৰ পৰ্ণপাতি বৃক্ষ। সংস্কৃতত ইয়াক কিংচুক আৰু মণিপুৰী ভাষাত পাঙ গোঙ নামে পৰিচিত । পলাশ Fabaceae পৰিয়ালৰ সদস্য। পলাশ গছ ইয়াৰ ফুলৰ বাবেই সবাতোকৈ বেছি পৰিচিত।

বৰ্ণনা

পলাশ গছ সৰ্বোচ্চ ১৫ মিটাৰ পৰ্যন্ত ওখ হয়। শীতকালত পলাশৰ পাত সৰি যায়। বসন্তৰ আগমনত ইয়াৰ ফুল ফুলে। ফাগুন মাহৰ আৰম্ভণিৰ পৰা পলাশৰ ফুল ফুলিবলৈ ধৰে। সেয়ে পলাশ ফুল ফুলা ফাগুনৰ প্ৰতীক হিচাপে গণ্য কৰা হয়। ৰক্ত ৰঙাৰ বাহিৰেও হালধীয়া আৰু ৰঙা-কমলা ৰঙৰ পলাশ ফুলো দেখা যায়। পলাশৰ বাকলি ধূসৰ। শাখা-প্ৰশাখা আৰু কাণ্ড একা-বেকা। কুঁহি পাত ৰেশমৰ দৰে সূক্ষ্ম। গাঢ় সেউজীয়া পাত ত্ৰিপত্ৰী, দেখিবলৈ প্ৰায় মদাৰ গছৰ পাতৰ নিচিনা হলেও আকাৰত ডাঙৰ। পলাশৰ ফল দেখিবলৈ প্ৰায় উৰহীৰ নিচিনা। ভাৰত উপমহাদেশৰ প্ৰায় সকলো অঞ্চলত কম-বেছি পৰিমাণে পলাশ গছ পোৱা যায়।

চিত্ৰমালা

তথ্য সংগ্ৰহ

শ্ৰেণী:বৃক্ষ
শ্ৰেণী:ফুল
শ্ৰেণী:অসমৰ উদ্ভিদ
পৰ্বান্তৰৰ পদ্য

পৰ্বান্তৰৰ পদ্য (Parbantarar Padya --a New Chapter for Verse, ISBN 978-93-90043-04-0) হ'ল ২০২০ চনত ডিব্ৰুগড় বিশ্ববিদ্যালয়ৰ 'কবিতা অধ্যয়ন গোট'-এ প্ৰকাশ কৰা 'অসমীয়া কবিতাত কেতবোৰ প্ৰসংগ পুনৰ্বিবেচনা আৰু নতুনকৈ বিবেচনা' সন্দৰ্ভত এক ইস্তাহাৰ আৰু কবিতাৰ এক সংকলন। কিতাপখন সংকলন আৰু সম্পাদনা কৰিছে সাহিত্য সমালোচক আনন্দ বৰমুদৈয়ে। ১৪ মাৰ্চ ২০২০ তাৰিখে সাহিত্যিক নগেন শইকীয়াই ডিব্ৰুগড়ত সংকলনটো উন্মোচন কৰে। ইয়াৰ প্ৰকাশক হ'ল অসম পাবলিচিং কোম্পানী। ইয়াত এঘাৰগৰাকী অসমীয়া কবিৰ প্ৰত্যেকৰে দহটাকৈ মুঠ এশ এঘাৰটা মৌলিক কবিতা আৰু বাৰগৰাকী বিদেশী কবিৰ নিৰ্বাচিত কবিতাৰ অসমীয়া অনুবাদ সন্নিৱিষ্ট হৈছে। অসমীয়া কবিসকল হ'ল হৰেকৃষ্ণ ডেকা, অনুভৱ তুলসী, প্ৰণয় ফুকন, ৰাজীব বৰা, বিনোদ চন্দ্ৰ বড়া, কল্যাণ ভূঞা, ৰশ্মিৰেখা বৰা, প্ৰাণজিৎ বৰা, প্ৰকল্প ৰঞ্জন ভাগৱতী, বৈদ্য ব্ৰাইট বুঢ়াগোহাঁই আৰু কাজী নীল। বিদেশী কবিসকল হ'ল ৱাল্ট হুইটমেন, এমিলি ডিকিনছন, উইলিয়াম বাটলাৰ ইয়েটছ, গেব্ৰিয়েলা মিষ্ট্ৰাল, লেংষ্টন হিউজ, নাজিম হিকমত, ফৈজ আহমদ ফৈজ, নিকানোৰ পাৰা, য়েহুদা আমিখায়, শ্বুনটাৰো টানিকাৱা, আন্দ্ৰেই ভোজনেছেনস্কী আৰু বব ডিলন।

সংকলনটোত সন্নিৱিষ্ট হোৱা ইস্তাহাৰখনত কবিতা অধ্যয়ন গোটে অসমীয়া কবিতাক পাঠকৰ ওচৰলৈ লৈ যোৱাৰ উদ্দেশ্যে ছটা প্ৰসংগ পুনৰ্বিবেচনা আৰু নতুনকৈ বিবেচনা কৰাৰ প্ৰস্তাৱ আগবঢ়াইছে । সেইকেইটা হ'ল:
কবিতাৰ ভাষাক যিমান পাৰি সিমান কথ্যভাষাৰ ওচৰলৈ নিয়া।
বিৱৰণ বা কাহিনীধৰ্মিতা গুণ কবিতালৈ ঘূৰাই অনা; কিন্তু শব্দৰ ব্যৱহাৰত বাহুল্য বৰ্জন কৰা।
জনগণ আৰু সমাজৰ মৌলিক প্ৰশ্নবোৰক সচেতনভাৱে সম্বোধন কৰা।
ছন্দ আৰু লয়ক আধুনিক বিষয়বস্তুৰ লগত খাপ খোৱাকৈ ব্যৱহাৰ কৰা।
ব্যংগ (Satire) আৰু পৰিহাস(Irony)ৰ ব্যৱহাৰ গুৰুত্বপূৰ্ণ কাব্যকৌশল হিচাপে গ্ৰহণ কৰা।
কবিতাক ৰাজহুৱা পাঠৰ বাবে উপযোগী কৰি তোলা।

সংকলনটোত সন্নিৱিষ্ট হোৱা অসমীয়া কবিতাখিনিত ইস্তাহাৰৰ লক্ষ্য আৰু উদ্দেশ্য প্ৰতিফলিত হোৱা বুলি 'ভূমিকা'ত সম্পাদকে উল্লেখ কৰিছে।

২੦২১ চনত পৰ্বান্তৰৰ পদ্যৰ দ্বিতীয়টো খণ্ড সমালোচক বিভাষ চৌধুৰীৰ সম্পাদনাত প্ৰকাশ পায়৷

তথ্য সমল

শ্ৰেণী:অসমীয়া গ্ৰন্থ
শ্ৰেণী:কবিতা
শ্ৰেণী:সংকলন‎
গায়ত্ৰী গোপীচান্দ

গায়ত্ৰী গোপিচান্দ (জন্ম ৪ মাৰ্চ ২০০৩) এগৰাকী ভাৰতীয় বেডমিণ্টন খেলুৱৈ। ২০১৮ চনৰ এছিয়ান গেমছত ভাৰতক বেডমিণ্টনত প্ৰতিনিধিত্ব কৰাৰ বাবে‍ তেওঁ নিৰ্বাচিত হৈছিল। প্ৰাক্তন বেডমিণ্টন খেলুৱৈ পিভি ভি লক্ষ্মী আৰু পুলেলা গোপিচান্দৰ কন্যা গায়ত্ৰী গোপিচান্দ। গায়ত্ৰী ২০১৯ চনৰ দক্ষিণ এছিয়ান গেমছত জাতীয় দলটোক প্ৰতিনিধিত্ব কৰা মহিলা দলৰ সোণৰ পদক বিজয়ী প্ৰতিনিধি আছিল, আৰু একক শাখাত ৰূপৰ পদক লাভ কৰিছিল।

কৃতিত্ব

২০২২ চনৰ কমনৱেলথ গেমছ

গায়ত্ৰীয়ে ২০২২ চনৰ কমনৱেলথ গেমছত মহিলা ডাবলছ শাখাত তৃষা জলীৰ সৈতে ব্ৰঞ্জৰ পদক লাভ কৰিছিল।

তথ্যসূত্ৰ

শ্ৰেণী:জীৱিত ব্যক্তি
আমেলিয়া গেথিং

আমেলিয়া গেথিং (ইংৰাজী: Amelia Gething; জন্ম: ২৪ জানুৱাৰী ১৯৯৯) এগৰাকী ইংৰাজী অভিনেত্ৰী আৰু লেখিকা। কন্টেন্ট-ক্ৰিয়েটৰ হিচাপে নিজৰ কেৰিয়াৰ আৰম্ভ কৰিছিল আৰু বিবিচিৰ শ্ব’ দ্য আমেলিয়া গেথিং কমপ্লেক্স (২০১৯–২০২১) লিখিছিল। তাৰ পিছত তেওঁ এমিলি (২০২২) চলচ্চিত্ৰ আৰু ষ্টাৰজৰ ঐতিহাসিক নাটক দ্য স্পেনিছ প্ৰিন্সেছ (২০২০)ত অভিনয় কৰে।

জীৱন আৰু শিক্ষা

আমেলিয়া গেথিং ৰেডব্ৰিজ, গ্ৰেটাৰ লণ্ডন, ইংলেণ্ডত জন্মগ্ৰহণ কৰে আৰু বাৰ্কিংত (লণ্ডন) ডাঙৰ-দীঘল হয়। সৰুৰে পৰা তেওঁ বিদ্যালয়ৰ নাট্য আৰু সাংস্কৃতিক কাৰ্যসূচীত অংশগ্ৰহণ কৰিছিল। তেওঁ বিশ্ববিদ্যালয়ত মনোবিজ্ঞান অধ্যয়নৰ পৰিকল্পনা কৰিছিল, কিন্তু ষষ্ঠ-ফৰ্ম কলেজ এৰি দিয়ে।

কেৰিয়াৰ

গেথিঙে প্ৰথমে ২০১৬ চনত ছ’চিয়েল মিডিয়াত কমেডি শিল্পী আৰু কন্টেন্ট-কৰিয়েটৰ হিচাপে নিজৰ কৰ্মজীৱন আৰম্ভ কৰে। তেওঁ ইউটিউব আৰু Musical.ly (পাছত টিকটক)ত ৭ মিলিয়নৰ অধিক অনুসৰকাৰীৰ বাবে স্কেচ লিখা আৰু প্ৰদৰ্শন কৰে। ২০১৮ চনৰ মাজভাগত বিবিচিত তেওঁক যোগাযোগ কৰে আৰু তেওঁক মহিলা-নেতৃত্বাধীন কমেডি স্কেচ শ্ব’ সৃষ্টিৰ বাবে আমন্ত্ৰণ জনায়, যি শেষত দ্য আমেলিয়া গেথিং কমপ্লেক্স হয়।

দ্য আমেলিয়া গেথিং কমপ্লেক্সৰ প্ৰথম চিজন অক্টোবৰ ২০১৯ত মুক্তি পায়, আৰু দ্বিতীয় চিজন বিবিচিৰ দ্বাৰা ২০২১ চনৰ মাৰ্চত মুক্তি পায়। মুঠ ১৮টা এপিছড দুটা চিজনত প্ৰকাশ পায়।

২০২০ চনত, গেথিং ষ্টাৰজৰ ঐতিহাসিক নাটক দ্য স্পেনিছ প্ৰিন্সেছৰ দ্বিতীয় অংশত উৰচুলা পলৰ চৰিত্ৰত অভিনয় কৰে। ২০২১ চনত ঘোষিত হয় যে তেওঁ ফ্ৰান্সিছ অ'কন'ৰৰ জীৱনচৰিত্ৰমূলক চলচ্চিত্ৰ এমিলিত এন্নে ব্ৰন্টেৰ চৰিত্ৰত অভিনয় কৰিছে; এমা মেকি, অলিভাৰ জেকচন-কোহেন আৰু ফিয়ন হোৱাইটহেডৰ সৈতে। ২০২২ চনত তেওঁ আৰু তেওঁলোকৰ কাষ্টক ব্ৰিটিছ ইণ্ডিপেণ্ডেন্স ফিল্ম এৱাৰ্ডত শ্ৰেষ্ঠ এনচেম্বল পৰিৱেশনৰ বাবে মনোনীত কৰা হয়।

২০২৩ চনত প্ৰকাশ পায় যে গেথিং ভিডিঅ’ গেম হগৱাৰ্টছ লেগেছীত মহিলা প্লেয়াৰ চৰিত্ৰৰ ভয়চৰ অৱতৰণ কৰে। তেওঁ স্কাই আটলান্টিক ঐতিহাসিক নাটক মেৰী এণ্ড জৰ্জ, Apple TV+ যুদ্ধ নাটক মাষ্টাৰ্ছ অৱ দ্য এয়াৰ, বেলজিয়াম ছিৰিজ দ্য ফোয়েবাছ ফাইলছ আৰু মেলকম মেকডৱেল আৰু ডেৰেক জেকবিৰ সৈতে ভেম্পায়াৰ চলচ্চিত্ৰ ব্লাড এণ্ড ইঙ্কত অভিনয় কৰিছে।

তথ্যসূত্ৰ

বাহ্যিক সংযোগ

Amelia Gething's channel on YouTube

শ্ৰেণী:যুক্তৰাজ্যৰ ব্যক্তি
শ্ৰেণী:ইংৰাজী চলচ্চিত্ৰৰ অভিনেত্ৰী
শ্ৰেণী:লেখিকা
শ্ৰেণী:ইউটিউবাৰ
কল্পনা আয়াৰ

কল্পনা আয়াৰ
জন্ম।
২৬ জুলাই ১৯৫৬ (বয়স ৬৮)   ব 'ম্বে, ব'ম্বে ৰাজ্য, ভাৰত
বৃত্তি
অভিনেত্ৰী • গায়িকা • মডেল
বছৰ সক্ৰিয় 
১৯৭৮–১৯৯৯

কল্পনা আয়াৰ (; জন্ম: ২৬ জুলাই ১৯৫৬) এগৰাকী ভাৰতীয় প্ৰাক্তন অভিনেত্ৰী, গায়িকা, মডেল, যিয়ে সমগ্ৰ ১৯৮০ আৰু ১৯৯০ চনলৈকে হিন্দী চিনেমাত কৰা কামৰ বাবে বেছিকৈ পৰিচিত। ১০০ খনতকৈও অধিক ছবিত অভিনয় কৰা তেখেতে বহুতো জনপ্ৰিয় নৃত্যত অভিনয় কৰাৰ লগতে বহু ছবিত সহযোগী আৰু অতিথি শিল্পী হিচাপে অভিনয় কৰিছে‍।

কেৰিয়াৰ

মডেলিং

১৯৭৮ চনত মিছ ইণ্ডিয়াৰ তেওঁ প্ৰথম ৰানাৰ-আপ হৈছিল। তেওঁ ১৯৭৮ চনৰ মিছ ৱৰ্ল্ড বিউটি পেজেণ্টত নিজৰ দেশক প্ৰতিনিধিত্ব কৰিছিল য'ত তেওঁ শীৰ্ষ ১৫জন ছেমি-ফাইনেলৰ প্ৰতিযোগীৰ মাজৰ এজন আছিল।

অভিনয়

কল্পনা বেছিভাগ হিন্দী ছবিত ভেম্পেয়াৰ হিচাপে অভিনয় কৰি বিন্দু, হেলেন আৰু অৰুণা ইৰাণী পৰম্পৰা অব্যাহত ৰাখিছিল। তেওঁৰ কিছু বিখ্যাত নৃত্য হ'ল প্যাৰা দুছমান (১৯৮০)ৰ "হৰি ওম হৰি", ৱাৰ্ডত (১৯৮১)ৰ "তু মুঝে জান" আৰু আৰমান (১৯৮১)ৰ "ৰম্ভা হো।" তেওঁৰ কেইখনমান বিখ্যাত ছবি হ’ল সত্তে পে সত্তা (১৯৮২), ডিস্কো ডান্সাৰ (১৯৮২), অঞ্জাম (১৯৯৪), ৰাজা হিন্দুস্তানী (১৯৯৬), আৰু হম সাথ সাথ হেইন (১৯৯৯)। অঞ্জামত কাৰাগাৰৰ ৱাৰ্ডেন হিচাপে অভিনয় কৰাৰ বাবে তেওঁ সমালোচকৰ প্ৰশংসা লাভ কৰিছিল য'ত বলীউডৰ চুপাৰষ্টাৰ মাধুৰী দীক্ষিত আৰু শ্বাহৰুখ খান অভিনয় কৰিছিল। ২০১৯ চনলৈকে আয়াৰে বিভিন্ন ছবিত অভিনয় কৰাৰ লগতে টেলিভিছনত কাম কৰিছে।

অন্যান্য উদ্যোগসমূহ

আয়াৰে গান গোৱাৰ ক্ষেত্ৰতো গুৰুত্ব দিছিল আৰু অনুষ্ঠানসমূহত পৰিৱেশন কৰিছিল। ডুবাইৰ "দ্য মোগল ৰুম" নামৰ ৰেষ্টুৰেণ্ট এখনৰ তেওঁ মেনেজাৰ আছিল যিখন ৰেষ্টুৰেণ্ট আছিল বলীউডৰ প্ৰাক্তন অভিনেতা ৰাজন চিপ্পীৰ।

ব্যক্তিগত জীৱন

তেওঁৰ জন্ম হৈছিল তামিল ব্ৰাহ্মণ পৰিয়ালত, তেওঁ তেওঁৰ সময়ৰ অন্যতম সাহসী অভিনেত্ৰী হিচাপে গণ্য কৰা হৈছিল যদিও আয়াৰে উল্লেখ কৰিছিল যে তেওঁৰ মানসিকতা কেনেকৈ যথেষ্ট ৰক্ষণশীল আছিল আৰু প্ৰায়ে ভুল বুজাবুজি হৈছিল। আয়াৰে ২০১৯ চনত ফাৰ্ষ্টপোষ্টক কৈছিলঃ

চলচ্চিত্ৰগ্ৰাফী

চলচ্চিত্ৰ

তেওঁৰ সমগ্ৰ কেৰিয়াৰত আয়াৰে ১০০ৰো অধিক ছবিত অভিনয় কৰিছে।
+
বছৰ
চলচ্চিত্ৰ
ভূমিকা
১৯৮০
লুটমাৰ
নৃত্যশিল্পী।
১৯৮০
প্যাৰা দুশমান
নৃত্যশিল্পী।
১৯৮১
পুনম

১৯৮১
হম ছে বদকাৰ কৌন
শালু
১৯৮১
ৱাৰ্দাত
নৃত্যশিল্পী।
১৯৮১
আৰমান
নৃত্যশিল্পী।
১৯৮১
কুদ্ৰত
নৃত্যশিল্পী।
১৯৮২
সাত্তে পে সত্তা
ৰঞ্জিতৰ প্ৰেমিকা
১৯৮২
ডিস্কো নৃত্যশিল্পী
নিকি ব্ৰাউন
১৯৮২
ছাৱাল
নৃত্যশিল্পী।
১৯৮৪
হম হে লাজাৱাব
আলিফ-লায়লা
১৯৮৪
নাল্লাভানুক্কু নাল্লাভান
নৃত্যশিল্পী।
১৯৮৫
আমিৰ আদমি ঘৰিব আদমি

১৯৮৮
জাখমী ঔৰত
কান্তা
১৯৮৯
মিল গায়ে মঞ্জিল মুজে
কামিনী
১৯৮৯
অভি তো মে জৱান হুঁ

১৯৯০
তুম মেৰে হো
নাগিন
১৯৯৪
লাডলা
কামিনী
১৯৯৪
আনজাম
কাৰাগাৰৰ ৱাৰ্ডেন
১৯৯৫
গুণ্ডাৰাজ
চৰকাৰী অধিবক্তা
১৯৯৬
ৰাজা হিন্দুস্তানী
"পৰদেশী পৰদেশী" গীতটোত
১৯৯৯
হম সাথ সাথ হৈ

টেলিভিছন

বছৰ
ক্ৰমিক
ভূমিকা
চেনেল
১৯৯২-১৯৯৩
কাশীশ
শ্ৰীমতী আনন্দ (ৰাহুলৰ মাতৃ)
ডিডি ৰাষ্ট্ৰীয়
১৯৯৪
জুনুন
পাৰ্বতী
চন্দ্ৰকান্ত
দম ডুমী মাই
ফাৰ্মান
তাছনিম পাশা
বনেগী অপনী বাত
জি টিভি
মাৰ্গাৰিটা
মাৰ্গাৰিটা
"এলেনা মাই"

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:উত্তৰ প্ৰদেশৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:ভাৰতীয় নাৰী
স্বৰূপম পুৰকায়স্থ

স্বৰূপম পুৰকায়স্থ (জন্ম ১৫ চেপ্তেম্বৰ ১৯৮৯) এজন ভাৰতীয় ক্ৰিকেটাৰ। ঘৰুৱা ক্ৰিকেটত তেওঁ অসমৰ হৈ খেলে। বলিং অল-ৰাউণ্ডাৰ পুৰকায়স্থ এজন সোঁহতীয়া বেট্‌ছমেন আৰু সোঁহতীয়া অফ ব্ৰেক বলাৰ। অসম দলৰ হৈ তেওঁ অনুৰ্দ্ধ-১৪, অনুৰ্দ্ধ-১৬ আৰু অনুৰ্দ্ধ-১৯ দলৰ হৈ খেলাৰ পাছত ২০০৮ চনত তেওঁৰ প্ৰথম শ্ৰেণী ক্ৰিকেটত অভিষেক ঘটে। ২০০৮ চনৰপৰা ২০১০ চনলৈকে তেওঁ ছখন প্ৰথম শ্ৰেণী খেল, আঠখন লিষ্ট এ খেল আৰু চাৰিখন টুৱেণ্টি২০ খেলত অংশ লয়। তাৰ পাছৰ চাৰিবছৰ তেওঁক কোনো শীৰ্ষপৰ্যায়ৰ খেলত দেখা নগ'ল।

২০১৪ চনৰ নৱেম্বৰ মাহত বিজয় হাজাৰে ট্ৰফীত তেওঁৰ অসম দললৈ প্ৰত্যাৱৰ্তন ঘটে আৰু ২০১৪-১৫ বৰ্ষৰ ৰঞ্জি ট্ৰফীতো তেওঁ অসম দলৰ হৈ খেলাৰ সুবিধা লাভ কৰে। ৰঞ্জি ট্ৰফীত প্ৰথমখন খেলত তেওঁ উইকেট লাভ নকৰে আৰু দ্বিতীয়খনত চাৰ্ভিচেজ দলৰ বিৰুদ্ধে প্ৰথম ইনিংছত তেওঁ বলিং নকৰে যদিও দ্বিতীয় ইনিংছত ২৯ ৰাণত ৫ উইকেট দখল কৰে। হায়দৰাবাদত অনুষ্ঠিত তৃতীয়খন খেলত হায়দৰাবাদৰ বিৰুদ্ধে তেওঁৰ বলিং প্ৰদৰ্শন আছিল প্ৰথম আৰু দ্বিতীয় ইনিংছত ক্ৰমে ৫/৫৯ আৰু ৮/২৯। এয়া আছিল তেওঁৰ প্ৰথম দহ বা ততোধিক উইকেট দখল আৰু অসমে ইনিংছ ব্যৱধানত জয়লাভ কৰে। এই প্ৰদৰ্শনৰ বাবে তেওঁ 'মেন অৱ দ্য মেচ' সন্মান লাভ কৰে। 'পৰ্ভৰিম'ত অনুষ্ঠিত চতুৰ্থখন খেলত গোৱাৰ বিৰুদ্ধে তেওঁৰ বলিং প্ৰদৰ্শন প্ৰথম আৰু দ্বিতীয় ইনিংছত ক্ৰমে ৫/৬৯ আৰু ৬/৭৬। অসমে এইখন খেলত ১০ উইকেটত জয়লাভ কৰে আৰু পুৰকায়স্থই দ্বিতীয়বাৰৰ বাবে 'মেন অৱ দ্য মেচ' সন্মান লাভ কৰে। পঞ্চমখন খেলত অন্ধ্ৰ প্ৰদেশৰ বিৰুদ্ধে পুৰকায়স্থই নিজৰ অল-ৰাউণ্ড প্ৰদৰ্শনেৰে (৩/৩৫, ১০৮*, ৩/৬৯) একেলেথাৰিয়ে তৃতীয়বাৰৰ বাবে 'মেন অৱ দ্য মেচ' সন্মান লাভ কৰে আৰু অসমে পুনৰ ১০ উইকেটত জয়লাভ কৰে।

তথ্যসূত্ৰ

বাহ্যিক সংযোগ

শ্ৰেণী:অসমৰ ক্ৰিকেটাৰ
শ্ৰেণী:জীৱিত ব্যক্তি
বলাইচাঁদ মুখোপাধ্যায়

বলাইচাঁদ মুখোপাধ্যায় (১৯ জুলাই ১৮৯৯ – ৯ ফেব্ৰুৱাৰী ১৯৭৯) এজন বাঙালী ঔপন্যাসিক, নাট্যকাৰ আৰু কবি। তেওঁ বনফুল ছদ্মনামেৰে বেছি পৰিচিত। তেওঁৰ জন্ম অবিভক্ত ভাৰতৰ বিহাৰ ৰাজ্যৰ মণিহাৰীত। তেওঁলোকৰ আদি নিৱাস হৈছে বৰ্তমানৰ পশ্চিমবংগৰ হুগলী জিলাৰ শিয়াখালা গাঁৱত। তেওঁলোকৰ পৰিয়ালটোক "কাঁটাবুনে মুখুজ্জ্যে" নামেৰে জনা গৈছিল। তেওঁ পেছাত চিকিৎসক আছিল।

উক্তি‍

ব্ৰহ্মাৰ ঘৰৰ পৰা ভাল সৰিয়হৰ তেল আহিল। বিধাতাই লগে লগে নাকত তেল দি গভীৰ টোপনিত পৰিল। এতিয়াও সাৰ পোৱা নাই।
নাৰীৰ মন বিচিত্ৰ। তেওঁলোকৰ মনস্তত্ত্বও অদ্ভুত। সেই বিষয়ে ঘপহকৈ‍ মন্তব্য দিয়া উচিত নহয় বুলি ভাবোঁ। আচলতে‍ নাৰীৰ বিষয়ে‍ যিকোনো মন্তব্য কৰাই দুঃসাহসৰ কাম।
সাধাৰণতে মানুহৰ মন দুটা ভাগত বিভক্ত। এটা বাহিৰৰ, আনটো ভিতৰৰ। মনৰ বাহিৰৰ ফালটো ভদ্ৰ, সামাজিক, সভ্য। কিন্তু অন্তৰ্নিহিত মনটো সদায় সভ্য আৰু সামাজিক নহয়; ইয়াৰ আচৰণ আৰু চিন্তাধাৰা অদ্ভুত। বাহ্যিক মনৰ ক্ৰিয়া-কলাপ দেখি অন্তৰ্নিহিত মনটোৱে কেতিয়াবা হাঁহে, কেতিয়াবা কান্দে, আৰু খুব কমেইহে সন্মতি দিয়ে। দুয়োটা মাজত হোৱা কাজিয়াও নিত্যনৈমিত্তিক।

তথ্যসূত্ৰ

শ্ৰেণী:বঙালী ব্যক্তি
টান ঙাং

টান ঙাং (ꯇꯟ ꯉꯥꯡ) (টান আঙাংবা (ꯇꯟ ꯑꯉꯥꯡꯕ) বুলিও কোৱা হয়) হৈছে উত্তৰ-পূব ভাৰতৰ মণিপুৰৰ মেইটেই খাদ্যৰ অন্তৰ্গত এবিধ পম্পৰাগত ৰুটি ভাজি। ইয়াক সাধাৰণতে ময়দা আৰু দৈৰে তৈয়াৰ কৰা হয়। টান ঙাং ভাৰতীয় পুৰিৰ সৈতে মিল আছে আৰু ইয়াক প্ৰায়ে ছানা থংপা বা কেলি চানাৰ দৰে তৰকাৰীৰ সৈতে বিশেষকৈ ব্ৰেকফাষ্টত পৰিবেশন কৰা হয়।

সামগ্ৰীসমূহ

টান ঙাঙৰ মূল উপাদানসমূহ হ’ল এক কাপ ময়দা, দুচামুচ ডাঠ দৈ, সোৱাদ অনুসৰি নিমখ, আৰু কোমল কৰাৰ বাবে প্ৰয়োজন অনুসৰি পানী। ৰুটিখন ডিপ ফ্ৰাই কৰিবলৈ তেলৰ প্ৰয়োজন হয়।

প্ৰস্তুতি

টান ঙাং প্ৰস্তুত কৰিবলৈ প্ৰথমে এটা বাটিত ময়দা আৰু নিমখ মিহলাই লোৱা হয়। তাৰ পিছত দৈ যোগ কৰা হয়, আৰু মিশ্ৰণটো লাহে লাহে পানীৰে গুড়ি কৰি কোমল, লেপলেপীয়া নোহোৱাকৈ লডা গঠন কৰা হয়। লডাটো সৰু সৰু অংশত ভাগ কৰি হাতৰ তলুৱাত লৈ ঘিলা আকৃতিত প্ৰায় তিনি ইঞ্চি ব্যাসৰ বৃত্তৰ দৰে চেপেটা কৰি লোৱা হয়।

ডিপ ফ্ৰাইৰ বাবে কেৰাহীত তেল গৰম কৰা হয়। প্ৰতিটো চেপেটা লডা গৰম তেলৰ ভিতৰত লাহে লাহে দিয়া হয়। ফুটাযুক্ত চামুচ ব্যৱহাৰ কৰি পুৰিটো লাহে লাহে টিপি বৃত্তাকাৰ গতিৰে লৰচৰ কৰি ওপৰত গৰম তেল ঢালি দিয়া হয়। ইয়াৰ ফলত ৰুটি ফুলি উঠে। এবাৰ ফুলিলে সিটো ফালে ওলোটাই সোণালী বৰণৰ হোৱালৈকে ভাজি লোৱা হয়। পুৰি ভংগুৰ নহ’বলৈ দুমিনিটতকৈ বেছি সময় ভাজি নাথাকিব লাগে।

ভজাৰ পিছত তেলৰ পৰা টান ঙাং উলিয়াই বহল পাত্ৰত থোৱা হয়। বাকী থকা লডাৰ বাবে সকলো পুৰি হোৱালৈকে এই প্ৰক্ৰিয়াটো পুনৰাবৃত্তি কৰা হয়।

পৰিবেশন

পৰম্পৰাগতভাৱে টান ঙাং গৰমে গৰমে পৰিবেশন কৰা হয়। ইয়াৰ লগত সাধাৰণতে মণিপুৰী ব্যঞ্জন যেনে সনা থংবা বা আন তৰকাৰী যেনে কলা দেশী চানাও দিয়া হয়। বিশেষকৈ ব্ৰেকফাষ্টৰ খাদ্য হিচাপে ই জনপ্ৰিয়।

তথ্যসূত্ৰ

শ্ৰেণী:মেইটেই সংস্কৃতি
শ্ৰেণী:মণিপুৰী খাদ্য
শ্ৰেণী:ভাৰতীয় খাদ্য
শ্ৰেণী:বাংলাদেশী খাদ্য
শ্ৰেণী:বাৰ্মিজ খাদ্য
শ্ৰেণী:ৰুটি
মঞ্জু কাপুৰ

মঞ্জু কাপুৰ (ইংৰাজী: সৰহ) এগৰাকী ভাৰতীয় ঔপন্যাসিক। তেওঁৰ ডিফিকাল্ট ডটাৰ্ছ (Difficult Daughters) নামৰ প্ৰথম উপন্যাসখনে ১৯৯৯ চনৰ কমনৱেলথ ৰাইটাৰ্ছ বঁটা লাভ কৰে আৰু এই বঁটা লাভ কৰা ইউৰোপ আৰু দক্ষিণ এছিয়াৰ শ্ৰেষ্ঠ প্ৰথম গ্ৰন্থ হিচাপে স্বীকৃতি পায়।

ব্যক্তিগত জীৱন

গুণ নিধি ডালমিয়াৰ সৈতে তেওঁৰ বিবাহ সম্পন্ন হৈছিল; তেওঁলোকৰ তিনিজন সন্তান আৰু চাৰিজন নাতি-নাতিনী আছে, আৰু তেওঁলোক নতুন দিল্লীত থাকে।

বঁটা আৰু সন্মান

• ২০১১: দক্ষিণ এছিয়ান সাহিত্যৰ বাবে ডি এছ চি বঁটা, সহ-বিজেতা, দ্য ইমিগ্ৰেণ্ট
• ১৯৯৯: কমনৱেলথ ৰাইটাৰ্ছ বঁটা, শ্ৰেষ্ঠ প্ৰথম গ্ৰন্থ, ইউৰোপ আৰু দক্ষিণ এছিয়া, ডিফিকাল্ট ডটাৰ্ছ

উল্লেখনীয় কৰ্ম

• ডিফিকাল্ট ডটাৰ্ছ, পেংগুইন ইণ্ডিয়া, ১৯৯৮; ফেবাৰ এণ্ড ফেবাৰ, ১৯৯৮,
•এ মেৰিড উইমেন, ইণ্ডিয়া ইংক, ২০০৩; ফেবাৰ এণ্ড ফেবাৰ, ২০০৩,
•হোম, ৰেন্ডম হাউছ, ইণ্ডিয়া, ২০০৬, ; Faber and Faber, 2006,
•দ্য ইমিগ্ৰেণ্ট, ৰেন্ডম হাউছ, ইণ্ডিয়া, ২০০৮, ; Faber And Faber, 2009,
•কষ্ট‘ডি, ফেবাৰ এণ্ড ফেবাৰ, ২০১১,
•শ্বেপিং দ্যা ৱৰ্ল্ড: উইমেন ৰাইটাৰছ অন ডেমছেল্ভ, এড. মঞ্জু কাপুৰ, হেই হাউছ ইণ্ডিয়া, ২০১৪.
•ব্ৰাডাৰছ, পেংগুইন, ইউকে, ২০১৬.

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় সাহিত্যিক
চৰদাৰা সিং

চৰদাৰা সিং বা চৰদাৰ সিং (জন্ম: ১৫ জুলাই ১৯৮৬) এগৰাকী ভাৰতীয় পেছাদাৰী ফিল্ড হকী খেলুৱৈ আৰু ভাৰতীয় পুৰুষৰ ৰাষ্ট্ৰীয় হকী দলৰ প্ৰাক্তন অধিনায়ক। তেওঁ ফিল্ড হকীৰ চেণ্টাৰ হাফ অৱস্থানত খেলে। তেওঁ ২০০৮ চনত চুলতান আজলান শ্বাহ কাপত ভাৰতীয় পুৰুষৰ ৰাষ্ট্ৰীয় হকী দলৰ প্ৰতিনিধিত্ব কৰি কনিষ্ঠতম ভাৰতীয় ৰাষ্ট্ৰীয় হকী দলৰ অধিনায়কত পৰিগণিত হৈছিল। ২০১৫ চনত ভাৰত চৰকাৰে তেওঁক ভাৰতৰ চতুৰ্থ অসামৰিক সন্মান পদ্মশ্ৰী প্ৰদান কৰিছিল। ২০১৬ চনৰ ১৩ জুলাই তাৰিখে ভাৰতীয় দলৰ অধিনায়কৰ পদৰ পৰা অব্যাহতি লয়। ২০১৮ চনৰ ১২ ছেপ্টেম্বৰ তাৰিখে তেওঁ আন্তঃৰাষ্ট্ৰীয় হকীৰ পৰা অৱসৰ ঘোষণা কৰে। তেওঁৰ বাৰ বছৰীয়া কেৰিয়াৰত তেওঁ ৩১৪খন খেল খেলিছিল। ২০১২ চনত তেওঁক ভাৰত চৰকাৰে অৰ্জুন বঁটা আৰু ২০১৭ চনত পেৰালিম্পিক খেলুৱৈ দেৱেন্দ্ৰ ঝাঝাৰীয়াৰ সৈতে ভাৰতৰ সৰ্বোচ্চ ক্ৰীড়াৰ সন্মান ৰাজীৱ গান্ধী খেলৰত্ন বঁটা প্ৰদান কৰে।

প্ৰাৰম্ভিক জীৱন

১৯৮৬ চনৰ ১৫ জুলাই তাৰিখে হাৰিয়ানাৰ চিৰছা জিলাৰ এখনি সৰু গাঁও সন্তনগৰত চৰদাৰ সিঙৰ জন্ম হৈছিল। তেওঁৰ পিতৃ গুৰনাম সিং এজন চিকিৎসক আৰু মাতৃ যশবীৰ সিং এগৰাকী গৃহিনী।
তেওঁৰ ভাতৃ দিদাৰ সিং এগৰাকী হকী খেলুৱৈ।
তেওঁ ড্ৰেগ ফ্লিকৰ বাবে বিখ্যাত আৰু ভাৰতীয় ৰাষ্ট্ৰীয় দল, হাৰিয়ানা আৰু চণ্ডীগড়ৰ ডাইনাম'ৰ হৈ খেলে।

কেৰিয়াৰ

চৰদাৰা সিঙে ২০০৩-০৪ চনত প্ৰথমবাৰৰ বাবে ভাৰতৰ হৈ পোলেণ্ডৰ বিৰুদ্ধে জুনিয়ৰ দলত খেলাৰ সুযোগ লাভ কৰিছিল। ২০০৬ চনত তেওঁ পাকিস্তানৰ বিৰুদ্ধে প্ৰথমবাৰৰ বাবে চিনিয়ৰ দলত খেলিছিল। তদুপৰি তেওঁ হাৰিয়ানা ৰাজ্যৰ হৈ বিভিন্ন আন্তঃৰাজ্যিক খেলত নিজৰ ৰাজ্যক প্ৰতিনিধিত্ব কৰিছিল। তেওঁ হাৰিয়ানা আৰক্ষীৰ উপ অধীক্ষক হিচাপে হাৰিয়ানা আৰক্ষীৰ দলৰ হৈও বিভিন্ন প্ৰতিযোগিতাত অংশগ্ৰহণ কৰিছে। ২০০৫ চনৰ প্ৰিমীয়াৰ হকী লীগৰ প্ৰথম সংস্কৰণত তেওঁ চণ্ডীগড় ডাইনাম' দলৰ হৈ খেলিছিল। ইয়াৰ বাকী তিনি সংস্কৰণত তেওঁ ২০০৮ চনলৈ হায়দৰাবাদ চুলতানছ দলৰ হৈ খেলিছিল।

২০১০ চনত তেওঁক ১৮-পুৰুষ এফআইএইছ অল ষ্টাৰ দলত অন্তৰ্ভুক্ত কৰা হয়। ২০১১ চনত তেওঁক আকৌ এফআইএইছ অল ষ্টাৰ দলত অন্তৰ্ভুক্ত কৰা হয়। ২০১৩ চনত এছিয়া কাপত ভাল ফলাফল দেখুৱা বাবে তেওঁক এখন ডাছ ক্লাৱে চুক্তিবদ্ধ কৰে।

২০১৬ চনৰ ১৩ জুলাই তাৰিখে তেওঁ ভাৰতীয় ৰাষ্ট্ৰীয় দল অধিনায়ক পদৰ পৰা অব্যাহতি লয়।
তেওঁ সুদীৰ্ঘ ৮ বছৰ কাল ভাৰতীয় দলৰ অধিনায়ক আছিল।

হকী ইণ্ডিয়া লীগ

তেওঁ হকী ইণ্ডিয়া লীগৰ প্ৰথম সংস্কৰণত দিল্লীৰ দলৰ হৈ খেলিছিল। দিল্লী ৱেভৰাইডাৰৰ খেলুৱৈ হিচাপে তেওঁ আটাইতকৈ বেছি (৪২.৪৯ লাখ টকা লাভ কৰিছিল। তেওঁ এই দলৰ অধিনায়ক আছিল। দিল্লী ৱেভৰাইডাৰ দলে এই লীগত দ্বিতীয় স্থান লাভ কৰে আৰু চৰদাৰা সিঙে প্লেয়াৰ অফ দা টুৰ্ণামেণ্টৰ খিতাপ লাভ কৰিছিল

পঞ্জাবী সংগীত উদ্যোগ

তেওঁ পোনপ্ৰথম বাৰৰ বাবে পঞ্জাবী গায়ক হৰদীপ সিঙৰ গীত "গলান কৰিয়ে"ৰ ৰ জৰিয়তে পঞ্জাবী সংগীত জগতত প্ৰৱেশ কৰিছিল। এই গীতটি সুখ ৱাদালিয়ে ৰচনা কৰিছিল আৰু সুৰকাৰ আছিল জয়দেৱ কুমাৰ।

বঁটা আৰু সন্মান

অৰ্জুন বঁটা, ২০১২
পদ্মশ্ৰী, ২০১৫
ৰাজীৱ গান্ধী খেলৰত্ন বঁটা, ২০১৭

তথ্য উৎস

বাহ্যিক সংযোগ

ভাৰত হকীৰ ৱেবচাইটত চৰদাৰা সিং

শ্ৰেণী:ভাৰতৰ ব্যক্তি
শ্ৰেণী:ভাৰতৰ ফিল্ড হকী খেলুৱৈ
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:ভাৰতীয় অলিম্পিক প্ৰতিযোগী
দীপ্তি ওমচেৰী ভল্লা

দীপ্তি ওমচেৰী ভল্লা, জন্ম ১৯৫৭ চন, দিল্লী বিশ্ববিদ্যালয়ৰ সংগীত আৰু চাৰু-কলা অনুষদৰ কৰ্ণাটকী সংগীতৰ অধ্যাপিকা আৰু এগৰাকী মোহিনিয়াট্টম নৃত্যশিল্পী।

শিক্ষা

ভল্লাই ১৯৫৭ চনত দিল্লীত জন্মগ্ৰহণ কৰিছিল।

তেওঁক নৃত্য আৰু গায়কীৰ প্ৰশিক্ষণ দিছিল তেওঁৰ মাতৃ লীলা ওমচেৰীয়ে, যি নিজেই এগৰাকী কৰ্ণাটকী সংগীত শিল্পী আছিল। ভল্লাই কালমণ্ডলম কল্যাণিকুট্টী আম্মাৰ পৰা কেৰালাৰ মহিলা শাস্ত্ৰীয় একক নৃত্য মোহিনিয়াট্টম শিকিছিল।

ভল্লাই দিল্লী বিশ্ববিদ্যালয়ত পঢ়ি কৰ্ণাটকী সংগীতত স্নাতক, স্নাতকোত্তৰ আৰু পি এইচ ডি লাভ কৰে।

বঁটা

২০০৬ চনত তেওঁ কেৰালা সংগীত নাটক অকাডেমী বঁটা আৰু ২০০৭ চনত সংগীত নাটক অকাডেমী বঁটা লাভ কৰে।

তথ্য সূত্ৰ

শ্ৰেণী:ভাৰতীয় নাৰী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:জীৱিত ব্যক্তি
শ্ৰেণী:নৃত্যশিল্পী